EkBass/fiwiki-20250220-pages-articles huggingface dataset:
Daniel Webber

Daniel Webber (s. 28. kesäkuuta 1988 Gosford, Australia) on australialainen näyttelijä. Webber on näytellyt muun muassa televisiosarjoissa Home and Away, 11.22.63, The Punisher ja Billy the Kid. Elokuvarooleja hän on tehnyt muun muassa elokuvissa The Dirt – Törkytehdas ja Furiosa: A Mad Max Saga. == Filmografia (valikoima) == === Elokuvat === Vuosi Elokuva Rooli Ohjaaja 2016 Teenage Kicks Dan O’Connel 2019 The Dirt – Törkytehdas Vince Neil 2019 Danger Close: The Battle of Long Tan sotamies Paul Large 2024 Furiosa: A Mad Max Saga ”Sotapoika” === Televisiosarjat === Vuosi Sarja Suomenkielinen nimi Rooli Muuta 2009–2010 K9 Darius Pike 2015 Home and Away Ryan Kelly 2016 11.22.63 Lee Harvey Oswald 2017 The Punisher Lewis Wilson 2022– Billy the Kid Jesse Evans == Lähteet == Luokka:Australialaiset näyttelijät Luokka:Vuonna 1988 syntyneet Luokka:Elävät henkilöt
Miiko

Miiko on heprealaisperäinen miehen etunimi. Miikon epävirallinen nimipäivä on suomenkielisessä kalenterissa 29. syyskuuta. Nimi on juonnos heprean kielen sanasta Mikael, joka tarkoittaa: "Ken on kuin Jumala". Nimen muunnelmia ovat Mikko, Mika, Miika, Miko ja Miikka, Miikos, Miico sekä naispuolinen vastine Mikaela. Japaniksi kaunis lapsi 美 (mi) "kaunis", 位 (i) "seat, position, rank, grade" and 子 (ko) "lapsi ". Suomessa nimi Miiko on kesäkuuhun 2024 mennessä annettu 320 miehelle. Nimi Miiko on yleistynyt 2000-luvulta alkaen oltuaan sitä ennen varsin harvinainen. == Tunnettuja Miikoja == * Miiko Albornoz (s. 1990), ruotsinsuomalais-chileläinen jalkapalloilija * Miiko Hintz (s. 1992), suomalainen jääkiekkoilija * Miiko Toiviainen (s. 1989), suomalainen näyttelijä == Lähteet == Luokka:Etunimet
Baijerin kruunu

Baijerin kruunu () on Baijerin kuninkaan käytössä ollut kruunu. Kun Napoleon perusti Baijerin vaaliruhtinaskunnan tilalle Baijerin kuningaskunnan, kuningas Maksimilian I Joosefille piti teetättää kruunu. Tehtävä annettiin pariisilaiselle Biennais-kultasepänliikkeelle. Kruunun ovat suunnitelleet pariisilaiset Charles Percier ja Jean-Baptiste de Lasne. Sen valmistukseen on käytetty kultaa, hopeaa, kullattua pronssia ja punaista satiinia sekä koristeluun jalokiviä ja helmiä. Kruunu maksoi 94 505 guldenia. Yksikään Baijerin kuningas ei kuitenkaan koskaan käyttänyt kruunua perinteisesti päässään, vaan esim. uuden kuninkaan noustessa valtaan, kruunu oli tilaisuudessa näytillä. == Lähteet == Luokka:Kruunut kruunu Luokka:Saksan taide
Vinoumasokeus

Vinoumasokeus () on kognitiivinen vinouma, jossa ihminen tunnistaa vinoumien vaikutuksen muiden päätöksentekoon, mutta ei huomaa niiden vaikutusta omaan päätöksentekoonsa. Termin kehitti Princetonin yliopiston sosiaalipsykologi Emily Pronin yhdessä kollegoidensa Daniel Linin ja Lee Rossin kanssa. Vinoumasokeus on saanut nimensä näkökentän sokean pisteen mukaan. Useimmilla ihmisillä näyttäisi olevan vinoumasokeutta. Tutkimuksessa, johon osallistui yli 600 yhdysvaltalaista, yli 85 % uskoi olevansa vähemmän vinoutuneita kuin keskivertoamerikkalainen. Vain yksi osallistuja uskoi olevansa keskivertoamerikkalaista vinoutuneempi. Tämä ilmiö on toistettu useissa tutkimuksissa, ja näyttää siltä, että yleisesti ottaen vahvempi usko omaan vapaaseen tahtoon liittyy voimakkaampaan vinoumasokeuteen. Vinoumasokeus näyttää olevan pysyväisluonteinen yksilön ominaispiirre, joka eroaa yksilöiden välillä. Lisäksi sitä voidaan mitata.. Vinoumasokeus vaikuttaa olevan todellista sokeutumista siinä mielessä, ettei se liity todelliseen päätöksentekokykyyn. Päätöksentekokykyä mittaavat testit eivät korreloi vinoumasokeuden kanssa. Toisin sanoen useimmat ihmiset uskovat olevansa vähemmän vinoutuneita kuin muut, riippumatta heidän todellisesta päätöksentekokyvystään. == Katso myös == * Yleisyysharha * Teleskooppivaikutus == Lähteet == Luokka:Kognitiiviset vinoumat
Viron Kansallismieliset ja Konservatiivit

Viron Kansallismieliset ja Konservatiivit (, lyh. ERK) on perustamisvaiheessa oleva virolainen kansalliskonservatiivinen puolue. ERK:n perustaminen sai alkunsa 15. kesäkuuta 2024 Paidessa, jossa kokoontuivat useat EKRE-puolueeseen aiemmin kuuluneet henkilöt, jotka olivat sisäisten riitojen vuoksi erotettu puolueesta tai eronneet siitä. Perustettavan puolueen johtohenkilöt ovat Jaak Madison, Jaak Valge, Henn Põlluaas ja Silver Kuusik. Tällä hetkellä perustettavan puolueen tarkempia ohjelmallisia kantoja laaditaan ja sen symboliikkaa luodaan. Puolueen aloitusryhmä suunnittelee pitävänsä perustamiskongressin 29. kesäkuuta Tartossa. EKRE:n nuorisojärjestö Sinine Äratus päätti heinäkuun 2024 alussa liittyä ERK:n nuorisojärjestöksi. == Lähteet == == Aiheesta muualla == * Viron Kansallismieliset ja Konservatiivit Luokka:Konservatiiviset puolueet Luokka:Viron puolueet
Edvin Salonen

Edvin Kustaa Salonen (1. helmikuuta 1912 Kustavi – 14. syyskuuta 2006 Helsinki) oli suomalainen ammattiyhdistysjohtaja. ==Henkilöhistoria== Salosen vanhemmat olivat kirvesmies Kustaa Salonen ja Aina Elina Salonen, aiemmin Hagman, ja puoliso vuodesta 1939 Saima Sikanen (k. 1984). Salonen kävi kansakoulun ja opiskeli Lännen vähemmistökansallisuuksien yliopistossa Leningradissa 1932–1935. Hän oli muurarin apulainen Turussa 1927–1928, Crichton-Vulcanin telakan levysepän apulainen 1928–1930, Helvarin radiotehtaan työkaluviilaaja 1939–1941, Puhelinteollisuus Oy:n työkaluviilaaja 1942–1945 ja Suomen Metallityöväen Liitossa sihteeri 1945–1967 ja toinen puheenjohtaja 1967–1971. Salonen tuomittiin Turun hovioikeudessa kahdeksi vuodeksi kuritushuoneeseen valtiopetoksen valmistelusta 1930 ja neljäksi vuodeksi kuudeksi kuukaudeksi kuritushuoneeseen valtiopetoksen valmistelusta 1935. Hän oli Suomen Kommunistisen Puolueen ammattiyhdistysjaoston jäsen 1945–1972, työneuvoston jäsen 1946–1950 ja hinta- ja palkkaneuvoston jäsen 1948–1951 ja hänellä oli myös useita koti- ja ulkomaisia ammattiyhdistysjärjestöjen luottamustehtäviä. Työtuomioistuimen jäsen Salonen oli 1967–1972. ==Julkaisuja== * Viittavälejä Metallityöväenliiton 75-vuotistaipaleelta, 1974 * Työaikalainsäädäntö, 1976 (K. Höltän kanssa) * Monttöörit: Helsingin sähkömiesten järjestäytymisen historiaa vuodesta 1905, 1994 (I. Kivivuoren kanssa) == Lähteet == ==Aiheesta muualla== * Luokka:Suomalaiset ammattiyhdistysjohtajat Luokka:SKP:ssä (1918–1990) vaikuttaneet henkilöt Luokka:Suomalaiset tietokirjailijat Luokka:Vuonna 1912 syntyneet Luokka:Vuonna 2006 kuolleet
Franco Roberti

Franco Roberti (s. 16. marraskuuta 1947 Napoli, Italia) on italialainen poliitikko. Roberti edustaa demokraattista puoluetta. Roberti on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1947 syntyneet Luokka:Elävät henkilöt
Daniela Rondinelli

Daniela Rondinelli (s. 16. elokuuta 1967 Rooma, Italia) on italialainen poliitikko. Rondinelli edustaa demokraattista puoluetta. Rondinelli on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1967 syntyneet Luokka:Elävät henkilöt
Irene Tinagli

Irene Tinagli (s. 16. huhtikuuta 1974 Empoli, Italia) on italialainen poliitikko. Tinagli edustaa demokraattista puoluetta. Tinagli on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1974 syntyneet Luokka:Elävät henkilöt
Patrizia Toia

Patrizia Toia (s. 17. maaliskuuta 1950 Pogliano Milanese, Italia) on italialainen poliitikko. Toia edustaa demokraattista puoluetta. Toia on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa nykyisin sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1950 syntyneet Luokka:Elävät henkilöt
Luka Sučić

Luka Sučić (s. 8. syyskuuta 2002 Linz, Itävalta) on kroatialainen jalkapalloilija. Hän on pelipaikaltaan keskikenttäpelaaja. Hän edustaa Espanjan La Ligassa pelaavaa Real Sociedadia. Hän on pelannut Kroatian A-maajoukkueessa vuodesta 2021. Sučić pelasi aikuisten sarjoissa ensimmäisen kerran kaudella 2019–2020 Itävallan 2. Ligassa Lieferingin joukkueessa. Kaudella 2020–2021 hän pelasi Red Bull Salzburgin joukkueessa Bundesliigassa 17 ottelua ja teki helmikuussa maalin kotiottelussa Austria Wieniä mutta pelasi välillä vielä kakkostasolla Lieferingissäkin. Kaudella 2021–2022 hän pelasi Red Bull Salzburgissa 28 bundesliigaottelua ja teki niissä kahdeksan maalia. Seuraavalla kaudella maaliskuun alkupuolella tullut polvivamma piti hänet loppukauden ajan poissa kentiltä, ja hänelle kertyi koko kaudelta 15 bundesliigaottelua, joissa hän ei tehnyt maaleja. Hän palasi liigakentille syyskuun 2023 puolivälissä ja pelasi kaudella 2023–2024 Bundesliigassa 22 ottelua, joissa hän teki kolme maalia ja antoi kahdeksan maalisyöttöä. Sučić siirtyi elokuussa 2024 espanjalaisseura Real Sociedadiin. Sučić voitti Itävallan liigamestaruuden vuosina 2021, 2022 ja 2023 sekä Itävallan cupin vuosina 2021 ja 2022. Hän on pelannut Mestarien liigassa 22 ottelua ja tehnyt maalin syyskuussa 2021 Sevillaa ja joulukuussa 2023 Benficaa vastaan. Eurooppa-liigassa hän on pelannut lokakuun 2024 puoliväliin mennessä viisi ottelua. Sučić pelasi useissa Kroatian nuorisomaajoukkueissa alle 15-vuotiaista alle 21-vuotiaisiin. Hän pelasi Kroatian A-maajoukkueessa ensimmäisen kerran lokakuussa 2021 MM-karsintaottelussa Slovakiaa vastaan. Hän kuului Kroatian joukkueeseen MM-kilpailuissa 2022 mutta ei päässyt turnauksessa pelaamaan. EM-kilpailuissa 2024 hän tuli vaihdosta kentälle alkulohko-otteluissa Espanjaa ja Albaniaa vastaan sekä pelasi avauskokoonpanossa kolmannessa alkulohko-ottelussa Italiaa vastaan. Hän on pelannut lokakuun 2024 puoliväliin mennessä 14 A-maaottelua, joissa hän on ollut kolme kertaa avauskokoonpanossa. == Lähteet == Luokka:Kroatialaiset jalkapalloilijat Luokka:Vuonna 2002 syntyneet Luokka:Elävät henkilöt
Ylber Ramadani

Ylber Latif Ramadani (s. 12. huhtikuuta 1996 Starnberg, Saksa) on kosovolais- albanialainen jalkapalloilija, pelipaikaltaan puolustava keskikenttäpelaaja. Hän edustaa Italian Serie A:ssa pelaavaa Lecceä. Hän on aiemmin pelannut Kosovossa, Albaniassa, Tanskassa, Unkarissa ja Skotlannissa. Hän on pelannut Albanian A-maajoukkueessa vuodesta 2018. Ramadani aloitti liigauransa Kosovossa ja edusti tammikuusta 2016 kesään 2017 saakka Albanian pääsarjassa Partizani Tiranaa. Kausina 2017–2021 hän edusti tanskalaisseura Vejleä ja pelasi Tanskan Superliigassa kausilla 2018–2019 ja 2020–2021 yhteensä 55 ottelua. Kahdella muulla kaudella joukkue pelasi 1. divisioonassa. Ramadani pelasi kaudella 2021–2022 MTK Budapestin joukkueessa 30 Unkarin liigan ottelua ja teki niissä kaksi maalia. Kaudella 2022–2023 hän edusti skotlantilaista Aberdeenia, jossa hän pelasi 37 valioliigaottelua ja teki niissä yhden maalin. Kaudella 2023–2024 hän pelasi italialaisseura Leccessä 34 Serie A -ottelua, jotka kaikki avauskokoonpanossa. Hän oli poissa kahdesta sarjaottelusta varoitusten aiheuttamien yhden ottelun pelikieltojen vuoksi ja kahdesta ottelussa sairastumisen vuoksi. Hän teki joulukuussa viime minuuttien 2–1-voittomaalin Frosinonea vastaan. Ramadani pelasi Kosovon alle 19- ja alle 21-vuotiaiden maajoukkueissa sekä Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2018 ystävyysottelussa Norjaa vastaan. Hän kuuluu Albanian joukkueeseen EM- kilpailuissa 2024. Hän on pelannut kesäkuun 2024 puoliväliin mennessä 36 A-maaottelua, joissa hän on ollut 25 kertaa avauskokoonpanossa. Ainoan A-maaottelumaalinsa hän on tehnyt kesäkuussa 2019 EM-karsintaottelussa Moldovaa vastaan. == Lähteet == Luokka:Albanialaiset jalkapalloilijat Luokka:Kosovolaiset jalkapalloilijat Luokka:Vuonna 1996 syntyneet Luokka:Elävät henkilöt
Ebersbergin piirikunta

Ebersbergin piirikunta () on Ylä-Baijerin hallintopiirissä sijaitseva piirikunta Baijerin osavaltiossa Saksassa. Piirikunnan keskus on Ebersbergin kaupunki. Piirikunnan pinta-ala on 549,38 neliökilometriä, ja siihen kuuluu 21 kuntaa. Vuoden 2023 lopussa piirikunnan väkiluku oli 147 559. Piirikunta sijaitsee Münchenin itäpuolella ja Münchenin S-Bahn-linjat ulottuvat piirikunnan alueelle. == Lähteet == == Aiheesta muualla == *Piirikunnan verkkosivut Luokka:Baijerin piirikunnat Luokka:Ylä-Baijeri
Arlind Ajeti

Arlind Afrim Ajeti (s. 25. syyskuuta 1993 Basel, Sveitsi) on sveitsiläis- albanialainen jalkapalloilija, pelipaikaltaan keskuspuolustaja. Hän edustaa Romanian Liga I:ssä pelaavaa Clujta. Hän on aiemmin pelannut Sveitsissä, Italiassa ja Tanskassa. Hän on pelannut useissa Sveitsin nuorisomaajoukkueissa ja vuodesta 2014 alkaen Albanian A-maajoukkueessa. Ajeti aloitti liigauransa Sveitsin Baselissa ja edusti samassa maassa myöhemmin yhden kauden ajan Grasshoppersia. Hän pelasi Italian Serie A:ssa 41 ottelua, joissa hän teki kaksi maalia, edustaessaan kausilla 2015–2018 Frosinonea, Torinoa ja lainasopimuksella Crotonea. Helmi-syyskuussa 2020 hän pelasi Tanskan 1. divisioonassa Vejlen joukkueessa. Tämän jälkeen hän pelasi Italian Serie B:ssä Reggianassa ja vielä alemmalla sarjatasolla Padovassa ja Pordenonessa. Ajeti siirtyi kesällä 2023 romanialaisseura Clujhin ja pelasi kaudella 2023–2024 Romanian liigassa 22 ottelua,joissa hän teki kolme maalia. Ajeti pelasi Sveitsin nuorisomaajoukkueissa alle 17-vuotiaista alle 21-vuotiaisiin. Hän pelasi kaksi ottelua avauskokoonpanossa alle 17-vuotiaiden EM-kilpailuissa 2010. Hän pelasi Albanian A-maajoukkueessa ensimmäisen kerran marraskuussa 2014 ystävyysotteluissa Ranskaa ja Italiaa vastaan. Hän pelasi avauskokoonpanossa kaksi ottelussa EM-kilpailuissa 2016 ja kuuluu Albanian joukkueeseen myös EM-kilpailuissa 2024. Hän on pelannut kesäkuun 2024 puoliväliin mennessä 26 A-maaottelua, joissa hän on ollut 20 kertaa avauskokoonpanossa. Ainoan A-maaottelumaalinsa hän on tehnyt toukokuussa 2016 ystävyysottelussa Qataria vastaan. Arlind Ajetin veljistä Albian Ajeti on pelannut Sveitsin A-maajoukkueessa ja Adonis Ajeti Sveitsin nuorisomaajoukkueissa. == Lähteet == Luokka:Albanialaiset jalkapalloilijat Luokka:Sveitsiläiset jalkapalloilijat Luokka:Vuonna 1993 syntyneet Luokka:Elävät henkilöt
Kuolemanrangaistus islamissa

pienoiskuva|Mielenosoitus Australian Sydneyssä 2012. Islamissa tunnetaan kuolemanrangaistus uskonnollisen lain eli šarian nojalla useista rikoksista. == Al-Misri kuolemantuomiosta == Ahmad ibn an-Naqib al-Misrin (1302–1367) teos Umdat al-salik on yhteenveto shafi’i -koulukunnan tärkeimmistä opeista ja tiivistää imaami Al-Nawawin (1233–1277) teoksen Al-Majmu sisältämän islamilaisen oikeuden. Al-Azharin yliopisto Egyptissä katsoo, että al-Misrin teos vastaa oikeauskoisen sunniyhteisön uskoa ja käytänteitä.Reliance of the Traveller, 2017, s. xx–xxi Al-Misrin mukaan kuolemanrangaistus on tuomittava uskosta luopumisesta ja eräistä muista rikoksista. === Uskosta luopuminen === Uskosta luopuminen tapahtuu, jos * muslimi kieltää, että jokin seuraavista asioista on islamissa pakollista: rukous, almuvero, Ramadan -paasto tai pyhiinvaellus; * muslimi ei pidä viiniä ja aviorikosta laittomana; tai * jos muslimi kieltää jonkin muun asian, josta uskonoppineiden keskuudessa vallitsee yksimielisyys (ijma). Muslimista tulee tällöin uskoton (kafferi), ja hänet tulee teloittaa.Al-Misri 2017, s. 109 (f1.3) === Kostona murhasta === Jos joku tappaa muslimin, hänet on rangaistuksena teloitettava, paitsi seuraavissa tapauksissa: * murhaaja on lapsi tai mielisairas, * muslimi on tappanut ei- muslimin, * juutalainen tai kristitty tappaa uskosta luopuneen muslimin, * isä tai äiti (tai heidän vanhempansa) tappaa lapsensa tai lapsenlapsensa.al-Misri 2017, s. 583–584 (01.2) === Maantierosvo tappaa jonkun === Islam määrää kuolemanrangaistuksen myös maantierosvolle, joka on tappanut jonkun. Tällöin tavanomainen sovittelu ei tule kyseeseen. Ruumis tulee ristiinnaulita ja jättää esille kolmeksi päiväksi.Al-Misri 2017, s. 616 (o15.2) === Ei-muslimit === Kuolemantuomio koskee kaikkia uskottomia eli ei-muslimeita, jos he eivät suostu kääntymään muslimeiksi. Kirjan kansoilla (juutalaiset, kristityt ja zarathustralaiset) on kuitenkin mahdollisuus välttää kuolemantuomio ryhtymällä dhimmeiksi. Dhimmien on noudatettava useita määräyksiä. Niiden rikkomisesta seuraa dhimmi -aseman menetys ja kuolemantuomio.Levy-Rubin, 2011, 84 Epäjumalia palvovat arabit teloitetaan, elleivät he käänny muslimeiksi.Al- Misri 2017, s. 602–603 (09.8, 09.9) == Lähteet == * * * === Viitteet === Luokka:Islaminuskon käytännöt Islam
Dan Ndoye

Dan Assane Ndoye (s. 25. lokakuuta 2000 Nyon) on sveitsiläinen jalkapalloilija, pelipaikaltaan laitahyökkääjä. Hän edustaa Italian Serie A:ssa pelaavaa Bolognaa. Hän on aiemmin pelannut kotimaansa lisäksi Ranskassa OGC Nicen joukkueessa. Hän on pelannut Sveitsin A-maajoukkueessa vuodesta 2022. Ndoye pelasi kausina 2018–2020 Sveitsin toisella sarjatasolla Lausanne- Sportissa 45 ottelua, joissa hän teki 11 maalia. Hän pelasi Ranskan Ligue 1:ssä OGC Nicessä 31 ottelua ja teki niissä yhden maalin kaudella 2020–2021 ja seuraavan kauden alussa. Hän edusti Baselia Sveitsin Superliigassa, jossa hän pelasi kausina 2021–2023 ja kauden 2023–2024 alussa 63 liigaottelua ja teki niissä seitsemän maalia. Hän pelasi Bolognan joukkueessa kaudella 2023–2024 Serie A:ssa 32 ottelua ja teki maalin toukokuussa Napolia vastaan. Ndoye pelasi kaudella 2020–2021 OGC Nicessä viisi Eurooppa-liigan ottelua ja teki alkulohkossa maalin Slavia Prahaa ja Bayer Leverkusenia vastaan. Hän on pelannut Baselin joukkueessa kaikkiaan 21 Konferenssiliigan ottelua ja tehnyt niissä kaksi maalia. Ndoye pelasi Sveitsin alle 18-, alle 19- ja alle 21-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran syyskuussa 2022 Kansojen liigan ottelussa Espanjaa vastaan. Hän pelasi EM-kilpailuissa 2024 avauskokoonpanossa Sveitsin kaikki viisi ottelua ja teki A-maajoukkueuransa ensimmäisen maalin Saksaa vastaan. Hän on pelannut EM- kilpailujen 2024 loppuun mennessä 16 A-maaottelua, joissa hän on ollut kymmenen kertaa avauskokoonpanossa. == Lähteet == Luokka:Sveitsiläiset jalkapalloilijat Luokka:Vuonna 2000 syntyneet Luokka:Elävät henkilöt
Jaguaaritoka

Jaguaaritoka (Chapalichthys pardalis) on tokiin kuuluva kalalaji. Lajia tavataan uhanalaisena makeissa vesissä Meksikossa. Toisinaan sitä pidetään myös akvaarioissa. ==Koko ja ulkonäkö== Jaguaaritoka voi kasvaa 6-9 cm pitkäksi ja naaraat ovat hieman koiraita suurempia. Väriltään kala on hopeanharmaa ja erityisesti alaruumiissa on mustia täpliä epämääräisenä rykelmänä. Selkä-, pyrstö- ja peräevissä on keltainen reuna. Jaguaaritokakoiraan selkäevä on naaraan evää pidempi ja peräevässä on lovi. Akvaarioissa on havaittu myös albinistisia yksilöitä. == Levinneisyys ja elintavat == Jaguaaritokaa tavataan vain yhdestä lähteestä Tocumbon kaupungista Michoacánin osavaltiossa. Lähde on hieta-, muta- ja sorapohjainen ja siinä oli runsaasti kasvillisuutta. Laji syö leviä ja hyönteisiä. Jaguaaritoka synnyttää eläviä poikasia. Jaguaaritoka luokitellaan äärimmäisen uhanalaiseksi. Sen elinympäristö tyhejnnettiin ja muutettiin uima-altaaksi vuonna 2016. On siis mahdollista että, jaguaaritoka on hävinnyt luonnosta. ==Lähteet== Luokka:Toat Luokka:Uhanalaiset kalat
Chunichi Dragons

Chunichi Dragons () on japanilainen baseballseura Nagoyassa. Se on perustettu vuonna 1936, ja pelaa Nippon Professional Baseball -liigan Central Leaguessa. Dragons on voittanut Japan Seriesin kahdesti. Kotiottelunsa se pelaa 36 370 -paikkaisella Nagoya Domella. ==Lähteet== ==Aiheesta muualla== *Joukkueen kotisivu. Luokka:Nippon Professional Baseball Luokka:Vuonna 1936 perustetut urheiluseurat Luokka:Japanilaiset baseballseurat Luokka:Nagoya
Korpilahden kirkonkylä

Korpilahden kirkonkylä on entisen Korpilahden kunnan keskustaajama Jyväskylässä. Sen asutus sijaitsee Päijänteen Kirkkoselän luoteisrannalla sekä valtatien 9 molemmalla puolella. Matkaa Jyväskylän keskustaan on noin 27 kilometriä. Tilastokeskuksen määrittelemän taajama-alueen pinta-ala oli vuonna 2022 noin 6,66 neliökilometriä ja väkiluku 2 385. Korpilahden kirkonkylä ei ole Jyväskylän virallinen kaupunginosa, vaan sen alueella on kuusi kaupunginosaa: Kirkonmäki, Ikolanmäki, Iloniemi, Kemppaisenmäki, Kotamäki ja Tähtiniemi. Kaupungin tilastollisessa aluejaossa jokaista kaupunginosaa vastaa saman alueen kattava pienalue, jotka muodostavat yhdessä kirkonkylän tilastoalueen. Ensimmäinen varma maininta Korpilahden kylästä on vuodelta 1539 muodossa Korpilax, mutta aikaisemmin vuonna 1478 mainittu asutusnimi Lahti (henkilönnimessä Erich Lachtis) saattaa myös tarkoittaa Korpilahtea. Korpilahti on todennäköisesti alun perin tarkoittanut Päijänteen Kirkkolahtea, johon laskee Korpijoki. Kylästä tuli Jämsän alaisen Korpilahden kappeliseurakunnan keskus vuonna 1691, joka erotettiin itsenäiseksi seurakunnaksi vuonna 1861. Korpilahden kirkonkylästä tuli osa Jyväskylän kaupunkia vuoden 2009 alussa, kun Korpilahden kunta lakkautettiin. == Lähteet == Luokka:Korpilahden kylät Luokka:Keski-Suomen maakunnan taajamat Luokka:Suomen kirkonkylät Luokka:Suomen entiset kuntakeskukset
GMARS

GMARS (Global Mobile Artillery Rocket System, ) on kuorma-autoalustainen raketinheitinjärjestelmä, jonka ovat kehittäneet saksalainen Rheinmetall ja yhdysvaltalainen Lockheed Martin. Rheinmetallin ja Lockheed Martinin yhteinen projekti aloitettiin kesäkuussa 2023. Tavoitteena oli kehittää korvaaja Saksan MARS 2 -raketinheittimille. GMARS esiteltiin Eurosatory-messuilla Pariisissa, Ranskassa kesäkuussa 2024. == Suunnittelu == GMARS koostuu Rheinmetallin RMMV HX 8×8 -kuorma-autosta ja sen alustalle asennetusta Lockheed Martinin raketinheittimestä. Itse laukaisinosa pyörii alustallaan ja sen kallistuskulmaa voidaan säätää. Laukaisimessa on kaksi vaihdettavaa rakettikasettia vierekkäin. GMARS käyttää samoja rakettikasetteja kuin Lockheed Martinin tela-alustainen M270 MLRS ja kuorma-autoalustainen M142 HIMARS. GMARS sisältää useita parannuksia näihin nähden ja tulee markkinoille näiden vaihtoehdoksi. GMARSissa kasetteja on kaksi vierekkäin, kuten MRLS:ssäkin. HIMARSissa niitä on vain yksi. Yhteen kasettiin mahtuu esimerkiksi kuusi tavanomaista 122 mm:n rakettia tai yksi ATACMS-ohjus. Erilaisia raketti- ja ohjusvaihtoehtoja on useita ja niitä tullaan suunnittelemaan lisää markkinoille. Esimerkiksi ATACMSin seuraaja on PrSM. Järjestelmä on erittäin liikkumakykyinen, joten se pystyy liikkumaan ampumapaikalta suojaan nopeasti. HIMARS on osoittanut tämän merkityksen Ukrainan sodassa. GMARS-ajoneuvon huippunopeus tiellä on 100 km/h ja kantama 700 km. Miehistöksi tarvitaan vain kaksi henkilöä. == Lähteet == Luokka:Rakettiaseet Luokka:Rheinmetall Luokka:Lockheed Martin
Niklas Ahnberg

Niklas Ahnberg on helsinkiläinen kirjailija, joka on kirjoittanut urallaan neljä kirjaa vuoteen 2024 mennessä. Ensiteoksensa Isät jäävät merelle lisäksi hän on kirjoittanut myös Daniel Dark-trilogian. == Teokset == * Isät jäävät merelle WSOY (2021) * Poika joka käveli vetten päällä Aula & Co (2022) * Poika joka paransi haavat Aula & Co (2023) * Poika joka heräsi kuolleista Aula & Co (2024) == Lähteet == == Aiheesta muualla == * https://aulakustannus.fi/kirjailijat/niklas-ahnberg * https://www.wsoy.fi/kirjailija/niklas-ahnberg Luokka:Suomalaiset kirjailijat Luokka:Vuonna 1983 syntyneet Luokka:Elävät henkilöt
Jälkiviisaus

Jälkiviisaus on käsitys, jonka mukaan tapahtuman jälkeen se nähdään ennakoitavana. Tämä tapahtuu, vaikka tapahtuman ennustamiselle ei ole ollut juurikaan tai lainkaan objektiivista perustetta. Se on monitahoinen ilmiö, joka voi vaikuttaa mallien, prosessien, yhteyksien ja tilanteiden eri tulkintoihin. Perusesimerkki jälkiviisaudesta on se, että kun henkilö näkee mahdollisesti ennakoimattoman tapahtuman lopputuloksen, hän uskoo ”tienneensä sen koko ajan”. Tällaisia esimerkkejä löytyy kirjoituksista, joissa historioitsijat kuvaavat taistelujen tuloksia, lääkärit muistelevat kliinisiä tutkimuksia ja oikeusjärjestelmät yrittävät osoittaa vastuuta ja ennakoitavuutta onnettomuuksista. == Katso myös == * Kognitiivinen vinouma * Yleisyysharha * Teleskooppivaikutus == Lähteet == Luokka:Kognitiiviset vinoumat
Ulla Fallström

Ulla Fallström on keravalainen opettaja, käsityöläinen ja aikuisten värityskirjojen piirtäjä. Häneltä on aikaisemmin ilmestynyt kolme värityskirjaa aikuisille: Mielen kätketyt aarteet, Tulkoon joulu sekä Polkuja ystävyyteen ja rakkauteen. == Teokset == * Polkuja ystävyyteen ja rakkauteen Aula & Co (2016) * Tulkoon joulu Basam books (2015) * Mielen kätketyt aarteet Basam books (2015) == Lähteet == == Aiheesta muualla == * https://aulakustannus.fi/kirjailijat/ulla-fallstrom Luokka:Suomalaiset kirjailijat Luokka:Syntymävuosi puuttuu Luokka:Elävät henkilöt
4-HO-DiPT

4-hydroksi-N,N-di-isopropyylitryptamiini (4-HO-DiPT tai iprosiini) on synteettinen psykedeelinen päihde. Se on psilosiinin ja 4-HO-DET:n korkeampi homologi, ja 4-HO-DPT:n paikkaisomeeri ja sillä on tryptamiinimolekyylin alarakenne.https://www.erowid.org/library/books_online/tihkal/tihkal17.shtml == Kliiniset tutkimukset == FT-104 (5-[[3-[2-[di(propan-2-yyli)amino]etyyli]-1H-indoli-4-yyli]oksi]-5-oksopentaanihappo), 4-HO-DiPT:n aihiolääke, on osallistunut kaksoissokkoutettuihin, satunnaistettuihin, lumekontrolloituihin vaiheen 1 kliinisiin tutkimuksiin terveillä vapaaehtoisilla Royal Adelaiden sairaalassa Australiassa synnytyksen jälkeisen masennuksen ja hoitoresistentin masennuksen hoitoon. Vuodesta 2024 lähtien FT-104 on siirtymässä synnytyksen jälkeisen masennuksen vaiheen II kliinisiin tutkimuksiin. Sitä kehittää lääkeyhtiö Reunion Neuroscience. == Laki == Listattu valtioneuvoston asetuksessa kuluttajamarkkinoilta kielletyistä psykoaktiivisista aineista.https://finlex.fi/fi/laki/ajantasa/2014/20141130 == Katso myös == * Indopan, Upjohn-lääketehtaan kehittämä masennuslääke 1960-luvulta. * Monase, Upjohn-lääketehtaan kehittämä masennuslääke 1960-luvulta. == Lähteet == Luokka:Psykedeeliset tryptamiinit
Achille Variati

Achille Variati (s. 19. tammikuuta 1953 Vicenza, Italia) on italialainen poliitikko. Variati edustaa demokraattista puoluetta. Variati on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1953 syntyneet Luokka:Elävät henkilöt
Giuliano Pisapia

Giuliano Pisapia (s. 20. toukokuuta 1949 Milano, Italia) on italialainen poliitikko. Pisapia on puoluekannaltaan sitoutumaton ja hän on aiemmin edustanut demokraattista puoluetta. Pisapia on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1949 syntyneet Luokka:Elävät henkilöt
Pierfrancesco Majorino

Pierfrancesco Majorino (s. 14. toukokuuta 1973 Milano, Italia) on italialainen poliitikko. Majorino edustaa demokraattista puoluetta. Majorino on toiminut Euroopan parlamentin jäsenenä vuosina heinäkuusta 2019 huhtikuuhun 2023 saakka. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1973 syntyneet Luokka:Elävät henkilöt
Roberto Gualtieri

Roberto Gualtieri (s. 19. heinäkuuta 1966 Rooma, Italia) on italialainen poliitikko. Gualtieri edustaa demokraattista puoluetta. Gualtieri on toiminut Euroopan parlamentin jäsenenä vuosina heinäkuusta 2009 syyskuuhun 2019 saakka. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Rooman pormestarit Luokka:Vuonna 1966 syntyneet Luokka:Elävät henkilöt
Carlo Calenda

Carlo Calenda (s. 9. huhtikuuta 1973 Rooma, Italia) on italialainen poliitikko. Calenda edustaa Azione-puoluetta. Aikaisemmin Calenda on edustanut demokraattista puoluetta. Calenda on toiminut Euroopan parlamentin jäsenenä vuosina heinäkuusta 2019 lokakuuhun 2022 saakka. Hän edusti Euroopan parlamentissa sosialistien ja demokraattien ryhmää sekä Uudistuva Eurooppa -ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1973 syntyneet Luokka:Elävät henkilöt
Simona Bonafè

Simona Bonafè (s. 12. heinäkuuta 1973 Varese, Italia) on italialainen poliitikko. Bonafè edustaa demokraattista puoluetta. Bonafè on toiminut Euroopan parlamentin jäsenenä vuosina heinäkuusta 2014 lokakuuhun 2022 saakka. Hän edusti Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1973 syntyneet Luokka:Elävät henkilöt
Raffaele Fitto

Raffaele Fitto (s. 28. elokuuta 1969 Maglie, Italia) on italialainen poliitikko. Fitto edustaa Italian veljet -puoluetta. Aikaisemmin Fitto on edustanut Forza Italia-puoluetta. Fitto on toiminut Euroopan parlamentin jäsenenä vuosina 1999–2000 sekä uudelleen heinäkuusta 2014 lokakuuhun 2022 saakka. Hän edusti Euroopan parlamentissa konservatiivien ja reformistien ryhmää. Joulukuusta 2024 alkaen Fitto on EU-komissaari ja johtava varapuheenjohtaja Von der Leyenin II komissiossa toimialanaan koheesio ja uudistukset. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1969 syntyneet Luokka:Elävät henkilöt Luokka:Italialaiset EU-komissaarit
Simona Baldassarre

Simona Baldassarre (s. 12. marraskuuta 1970 Giurdignano, Italia) on italialainen poliitikko. Baldassarre edustaa pohjoisen liittoa. Baldassarre on toiminut Euroopan parlamentin jäsenenä heinäkuusta 2019 huhtikuuhun 2023 saakka. Hän edusti Euroopan parlamentissa Identiteetti ja demokratia-ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1970 syntyneet Luokka:Elävät henkilöt
Onnenarpa

Onnenarpa on hyväntekeväisyysarpajaisohjelma Nelosella. Ohjelman tuottaa Oy Randomex Ab. Ohjelmaa on esitetty vuodesta 2015 lähtien. Ohjelmaa on kuvattu Unkarissa mutta kuvaaminen on siirtynyt Suomeen 2020-luvulla. Ohjelmaa esitettiin suorana kello 12:00 - 13:55. Ohjelman viimeinen esitys oli 30. elokuuta 2024. Onnenarvassa on erilaisia hyväntekeväisyyskampanjoita. Ohjelmassa esitetään erilaisia tietokilpailuja, joihin voi osallistua ostamalla hyväntekeväisyysarvan. Arvan ostaminen onnistuu soittamalla tai lähettämällä tekstiviestin maksulliseen numeroon. Arvan ostamisesta lähtee pieni rahasumma hyväntekeväisyyteen. Arvan ostohetkellä saa heti tietää voittiko arpa. Arvan ostamisella on mahdollisuus päästä suoraan TV-lähetykseen vastaamaan tietokilpailun kysymykseen. Jos henkilö vastaa oikein, voittaa hän TV-ruudussa näkyvän rahasumman lahjakortin muodossa. Ohjelman tietokilpailut ovat usein kaupunki- tai eläinpelejä. Ohjelmaa juonsi Janne Antin 18.6.2024 asti. Tämän jälkeen ohjelmaa on juontanut Katrie Daler. ==Lähteet== Luokka:Nelosen_televisio-ohjelmat
Mara Bizzotto

Mara Bizzotto (s. 3. kesäkuuta 1972 Bassano del Grappa, Italia) on italialainen poliitikko. Bizzotto edustaa pohjoisen liittoa. Bizzotto on toiminut Euroopan parlamentin jäsenenä heinäkuusta 2009 lokakuuhun 2022 saakka. Hän edusti Euroopan parlamentissa Identiteetti ja demokratia-ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1972 syntyneet Luokka:Elävät henkilöt
Andrea Caroppo

Andrea Caroppo (s. 26. kesäkuuta 1979 Poggiardo, Italia) on italialainen poliitikko. Caroppo edustaa Forza Italia -puoluetta. Aikaisemmin Caroppo on edustanut pohjoisen liittoa. Caroppo on toiminut Euroopan parlamentin jäsenenä heinäkuusta 2019 lokakuuhun 2022 saakka. Hän edusti Euroopan parlamentissa keskustaoikeistolaista EPP-ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1979 syntyneet Luokka:Elävät henkilöt
Marco Dreosto

Marco Dreosto (s. 18. maaliskuuta 1969 Spilimbergo, Italia) on italialainen poliitikko. Dreosto edustaa pohjoisen liittoa. Dreosto on toiminut Euroopan parlamentin jäsenenä heinäkuusta 2019 lokakuuhun 2022 saakka. Hän edusti Euroopan parlamentissa Identiteetti ja demokratia-ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Identiteetti ja demokratia -ryhmän europarlamentaarikot Luokka:Vuonna 1969 syntyneet Luokka:Elävät henkilöt
Luisa Regimenti

Luisa Regimenti (s. 5. kesäkuuta 1958 Rooma, Italia) on italialainen poliitikko. Regimenti edustaa Forza Italia -puoluetta. Aikaisemmin Regimenti on edustanut pohjoisen liittoa. Regimenti on toiminut Euroopan parlamentin jäsenenä heinäkuusta 2019 huhtikuuhun 2023 saakka. Hän edusti Euroopan parlamentissa keskustaoikeistolaista EPP-ryhmää. == Lähteet == == Aiheesta muualla == * Luokka:Italialaiset europarlamentaarikot Luokka:Vuonna 1958 syntyneet Luokka:Elävät henkilöt
Koson

Koson () on kaupunki ja Kosonin piirin hallinnollinen keskus Qashqadaryon alueella Uzbekistanissa. Se sijaitsee Qashqadaryojoen oikealla rannalla 30 kilometriä alueen pääkaupungista Qarshista luoteeseen. Kaupungissa oli 68 900 asukasta vuonna 2016. Koson oli 300–400-luvuilta lähtien linnoitettu kaupunki. Se toipui mongolivalloituksesta vasta 1400–1500-luvuilla. Karavaanireitin varrella sijainneesta paikkakunnasta kehittyi kaupan ja käsityöammattien keskus. Nykyinen kaupunki on perustettu vuonna 1972. Kaupunki on maatalousalueen keskus, jossa toimii muun muassa puuvillateollisuutta. Sen kautta kulkevat Qarshin ja Buharan välinen maantie sekä Taškentin ja Dušanben välinen rautatie. ==Lähteet== Luokka:Qashqadaryon alue Luokka:Uzbekistanin kaupungit
Pascal Arimont

Pascal Arimont (s. 25. syyskuuta 1974 Malmedy, Belgia) on belgialainen poliitikko. Arimont edustaa Christlich Soziale Partei -puoluetta. Arimont on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1974 syntyneet Luokka:Belgialaiset europarlamentaarikot
Cindy Franssen

Cindy Franssen (s. 30. tammikuuta 1976 Oudenaarde, Belgia) on belgialainen poliitikko. Franssen edustaa Kristillisdemokraatit ja flaamit -puoluetta. Franssen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1976 syntyneet Luokka:Belgialaiset europarlamentaarikot
Théodore Deck

Joseph Théodore Deck (1823–1891) oli ranskalainen keraamikko. Hän oli vuoden 1870 vaiheilla Ranskan keramiikan uranuurtaja. Uransa alussa hän valmisti hienoja friisikoristuksia. Hän oli sitä ennen kokeilemalla perehtynyt entisaikojen ja oman aikansa keramiikkaan. Ihailtuja olivat varsinkin Deckin pienet punaiset liekkivaasit, joiden valmistustavan olivat sitä ennen tunteneet ainoastaan kiinalaiset. Deck oli Sèvresin posliinitehtaan johtajana 1887–1991. Hän on julkaissut teoksen La Fayence (1887).Tietosanakirja 1909, osa 11, Hakusana: Deck, Joseph Théodore ==Lähteet== ==Aiheesta muualla== Théodore Deck-Keulenförmige Vase-Grassi Museum (2).jpg|Deckin maljakko Chat bleu deck.jpg|Sininen kissa Luokka:Ranskalaiset taiteilijat Luokka:Keramiikkataiteilijat Luokka:Vuonna 1823 syntyneet Luokka:Vuonna 1891 kuolleet
Tom Vandenkendelaere

Tom Vandenkendelaere (s. 2. syyskuuta 1984 Roeselare, Belgia) on belgialainen poliitikko. Vandenkendelaere edustaa Kristillisdemokraatit ja flaamit -puoluetta. Vandenkendelaere on toiminut Euroopan parlamentin jäsenenä marraskuusta 2014 lähtien. Hän edustaa Euroopan parlamentissa keskusta- oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1984 syntyneet Luokka:Belgialaiset europarlamentaarikot
Benoît Lutgen

Benoît Lutgen (s. 10. maaliskuuta 1970 Bastogne, Belgia) on belgialainen poliitikko. Lutgen edustaa Les Engagés -puoluetta. Lutgen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1970 syntyneet Luokka:Belgialaiset europarlamentaarikot
Olivier Chastel

Olivier Chastel (s. 22. marraskuuta 1964 Liège, Belgia) on belgialainen poliitikko. Chastel edustaa Reformiliikettä. Chastel on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1964 syntyneet Luokka:Belgialaiset europarlamentaarikot
Frédérique Ries

Frédérique Ries (s. 14. toukokuuta 1959 Balen-Wezel, Belgia) on belgialainen poliitikko. Ries edustaa Reformiliikettä. Ries on toiminut Euroopan parlamentin jäsenenä heinäkuusta 1999 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1959 syntyneet Luokka:Belgialaiset europarlamentaarikot
Hilde Vautmans

Hilde Vautmans (s. 2. toukokuuta 1972 Sint-Truiden, Belgia) on belgialainen poliitikko. Vautmans edustaa Open VLD-puoluetta. Vautmans on toiminut Euroopan parlamentin jäsenenä tammikuusta 2015 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1972 syntyneet Luokka:Belgialaiset europarlamentaarikot
Maria Arena

Maria Arena (s. 17. joulukuuta 1966 Mons, Belgia) on belgialainen poliitikko. Arena edustaa sosialistipuoluetta. Arena on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Belgialaiset europarlamentaarikot Luokka:Vuonna 1966 syntyneet Luokka:Elävät henkilöt
Kathleen Van Brempt

Kathleen Van Brempt (s. 18. marraskuuta 1969 Wilrijk, Belgia) on belgialainen poliitikko. Van Brempt edustaa Vooruit-puoluetta. Van Brempt on toiminut Euroopan parlamentin jäsenenä vuosina 2000–2003 ja uudelleen heinäkuusta 2009 lähtien. Hän edustaa Euroopan parlamentissa sosialistien ja demokraattien ryhmää. == Lähteet == == Aiheesta muualla == * Luokka:Belgialaiset europarlamentaarikot Luokka:Vuonna 1969 syntyneet Luokka:Elävät henkilöt
Marc Botenga

Marc Botenga (s. 29. joulukuuta 1980 Bryssel, Belgia) on belgialainen vasemmistopoliitikko. Botenga edustaa Parti du Travail de Belgique-puoluetta. Botenga on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa vasemmistoryhmää. == Lähteet == == Aiheesta muualla == * Luokka:Belgialaiset europarlamentaarikot Luokka:Vuonna 1980 syntyneet Luokka:Elävät henkilöt
Max Joosefin sotilasritarikunta

Max Joosefin sotilasritarikunta () oli Baijerin kuningaskunnassa jaettu ritarikunta. Sen perusti Baijerin ensimmäinen kuningas Maksimilian I Joosef 1. tammikuuta 1806. Ritarikunnalla palkittiin sotilaita erinomaisesta palveluksesta tai urheudesta. Ritarikuntaan nimitykseen liittyi myös aina aatelisarvo, mikäli kunnianosoituksen saajalle ei sellaista entuudestaan ollut. Mikäli henkilön suvussa oli kaksi uskossa olevaa kunniamerkin saajaa, jälkeläiset saivat perinnöllisen aatelisarvon. Ritarikuntaan voitiin nimittää myös ulkomaalaisia, mutta nämä eivät saaneet baijerilaista aatelisarvoa. Kun monarkia lakkautettiin vuonna 1918, ritarikunta lakkautettiin sen mukana. Ehdotuksia uusista nimityksistä käsiteltiin kuitenkin vielä ainakin vuoteen 1922 asti. Ritarikunnassa oli kolme luokkaa: * ritarikunnan nauha == Lähteet == Luokka:Saksalaiset ritarikunnat Luokka:Baijerin kuningaskunta Luokka:Sotilasansiomitalit
Delaunay

Delaunay on ranskalainen sukunimi ja sen kantajia ovat muun muassa seuraavat henkilöt: * Albert Delaunay (1828–1892), ranskalainen pikakirjoittaja ja pikakirjoitusjärjestelmän kehittäjä * Charles-Eugène Delaunay (1816–1872), ranskalainen matemaatikko ja astronomi * Henri Delaunay (1883–1955), ranskalainen jalkapalloerotuomari, UEFAn ensimmäinen pääsihteeri * Jules-Élie Delaunay (1826–1891), ranskalainen taiteilija * Louis Delaunay (1826–1903), ranskalainen näyttelijä * Robert Delaunay (1885–1941), ranskalainen taidemaalari * Sonia Delaunay-Terk (1885–1979), ukrainalais-ranskalainen taidemaalari ==Kirjailijanimi== * Constance Delaunay, ranskalaisen kirjailijan Gilberte Lambrichsin (1922–2013) kirjailijanimi * Vicomte Charles Delaunay ja Vicomte Charles de Launay, rankalaisen kirjailijan Delphine de Girardin (1804–1855) kirjailijanimiä == Paikannimi== * Lac Delaunay, järvi Kanadassa Québecissa Rivière-au-Tonnerren kunnassa * cité Delaunay, katu Pariisin 11. arrondissementissa == Katso myös == * Delaunay’n rataelementit, taivaanmekaniikassa käytetty joukko vakioita, joilla voidaan ilmaista taivaankappaleen avaruudessa kulkema rata Luokka:Luettelot henkilöistä sukunimen mukaan
Großer Priepertsee

Großer Priepertsee on järvi Priepertin läheisyydessä Saksan Mecklenburg-Etu- Pommerissa. Sen pinta-ala on 1,04 neliökilometriä ja suurin syvyys 32 metriä.Der Großer Priepertsee Seen, viitattu 19.6.2024 Se kuuluu Mecklenburgin järvialueeseen.Priepert Mecklenburgische Seenplatte, viitattu 19.6.2024 Großer Priepertseen vieressä on Kleiner Priepertsee. Noin kahden kilometrin päässä ovat myös järvet Ellbogensee ja Wangnitzsee. == Lähteet == Luokka:Mecklenburg-Etu-Pommeri Luokka:Saksan järvet
Staatliches Hofbräuhaus in München

Staatliches Hofbräuhaus in München (joskus myös Hofbräu München) on saksalainen Münchenissä sijaitseva panimo, joka valmistaa oluita ja alkoholittomia juomia. Sen omistaa Baijerin osavaltio. Baijerin herttua Vilhelm V perusti oluthallin 27. syyskuuta 1589 palatsinsa yhteyteen. Vilhelm ei ollut tyytyväinen paikalliseen olueen, joten oluthalli alkoi sittemmin panemaan omaa oluttaan, ja ensimmäisenä panimomestarina toimi Heimeran Pongratz. Vuonna 1828 kuningas Ludvig I avasi oluthallin myös tavallisille kansalaisille. Panimo oli pitkään Baijerin hallitsijan henkilökohtaista omaisuutta, mutta vuonna 1852 kuningas Maksimilian II siirsi sen valtiolle. 1920-luvulla Adolf Hitler käytti panimoa kansallissosialistisen puolueen kokouspaikkana. Panimoon liittyy myös kertomus, jonka mukaan Ruotsin kuningas Kustaa II Aadolf suostui lopettamaan Münchenin piirityksen ja säästämään kaupungin ryöstelyltä, kun panimo lupasi kuninkaalle yli 23 000 litraa olutta. Panimolla on kolme perusolutta sekä sesonkimakuja esim. Oktoberfest- ja talvikaudeksi. Panimo on alusta alkaen noudattanut saksalaiseen oluenpanoon liittyviä puhtausmääräyksiä. == Lähteet == Luokka:Saksalaiset panimot ja olutmerkit Luokka:Baijerin kuningaskunta Luokka:München
Judith Keppel

Judith Cynthia Aline Keppel (s. 18. elokuuta 1942) Charles Mosley (ed.), Burke's Peerage, Baronetage & Knightage (London: Burke's Peerage, 1999) on brittiläinen tietokilpailukilpailija, joka oli ensimmäinen henkilö, joka voitti miljoona puntaa brittiläisessä versiossa Haluatko miljonääriksi? -ohjelmasta. Hän esiintyi ennen BBC Twossa, nykyään Channel 5:ssä esitetyssä tietokilpailuohjelmassa Eggheads sen alkamisesta vuodesta 2003 alkaen, kunnes hän jäi pois sarjasta vuonna 2022. == Lähteet == Luokka:Elävät henkilöt Luokka:Vuonna 1942 syntyneet Luokka:Haluatko miljonääriksi?
Helmut Branny

Helmut Branny (s. 1957 Saksi) on saksalainen kapellimestari ja kontrabasisti.KV Prof. Helmut Branny Hochschule für Musik Carl Maria von Weber Dresden, viitattu 19.6.2024 Branny syntyi Erzgebirgen alueella. Hän opiskeli Dresdenin Carl Maria von Weber -musiikkiyliopistossa vuosina 1973–1979 ja pääsi sitten kontrabasistiksi Staatskapelle Dresden -orkesteriin. Vuonna 1994 enimmäkseen Staatskapelle Dresdenin jäsenistä koostettiin kamariorkesteri Dresdner Kapellsolisten, jonka musiikillinen johtaja Brannysta tuli. Vuonna 1995 Branny oli myös mukana perustamassa Cappella Musica Dresdeniä, jonka kapellimestarina hän on toiminut.Helmut Branny Dresdner Kapellsolisten, viitattu 19.6.2024 Lisäksi hän on soittanut monissa muissa vanhalle musiikille ja barokkimusiikille omistetuissa kokoonpanoissa. Branny aloitti opettamisen Carl Maria von Weber -musiikkiyliopistossa vuona 1995. Vuona 2010 hän sai Echo Klassik -palkinnon levytyksestä Weichet nur, betrübte Schatten. == Lähteet == Luokka:Saksalaiset kapellimestarit Luokka:Saksalaiset kontrabasistit Luokka:Vuonna 1957 syntyneet Luokka:Elävät henkilöt
Ulvikin kirkko

Ulvikin kirkko () on Ulvikin kunnassa Vestlandin läänissä Norjassa sijaitseva puinen ristikirkko vuodelta 1859. Kirkon seinillä on paikallisen taiteilijan Lars Osan maalauksia. ==Kuvia== Alter og altertavle, Ulvik.JPG|Alttari Gamal altertavle, Ulvik.JPG|Vanha alttaritaulu 1600-luvulta ==Lähteet== ==Aiheesta muualla== kirkko Luokka:Norjan puukirkot
Lars Osa

Lars Anderssen Osa (13. elokuuta 1860 Ulvik – 9. helmikuuta 1958 Voss) oli norjalainen taidemaalari. Hän sai koulutuksensa Tanskan kuninkaallisessa taideakatemiassa ja teki muun muassa muotokuvia sekä kirkkojen seinämaalauksia. Osa oli lisäksi taitava viulisti. Hän myös rakensi soittimensa itse ja teki omia sävellyksiä. ==Lähteet== ==Aiheesta muualla== Luokka:Norjalaiset taidemaalarit Luokka:Norjalaiset viulistit Luokka:Vuonna 1860 syntyneet Luokka:Vuonna 1958 kuolleet
Bergin vankila

Bergin vankila (, virallisesti Søndre Vestfold fengsel, Berg avdeling) on Tønsbergin kunnassa Norjassa sijaitseva avovankila. Siellä on tilaa 48 vangille. Saksalaiset miehittäjät perustivat Bergin vankileiriksi vuonna 1942, ja sieltä lähetettiin 227 juutalaista Saksan keskitysleireille. Heistä vain seitsemän selvisi hengissä. Sodan jälkeen Bergistä tehtiin pakkotyöleiri, johon vangittiin maanpetoksesta tuomittuja. Tämän jälkeen Berg toimi pari vuosikymmentä nuorisovankilana. Nykyinen vankila perustettiin vuonna 1975. ==Lähteet== Luokka:Norjan vankilat Luokka:Tønsberg
Gruson

Gruson on kunta Pohjois-Ranskassa Nordin departementissa Hauts-de-Francen alueella. Se sijaitsee noin 14 kilometriä Lillen kaupungista itään. pienoiskuva|vasen|Notre-Dame de la Visitation Notre-Dame de la Visitation oli alkujaan nimetty pyhän Gangolfin mukaan. Kirkon kuorissa on nähtävillä vuosiluku 1520. Ranskan uskonsodissa 1500-luvun jälkipuoliskolla kirkko ryöstettiin. Kirkko on kuvattuna yhdessä Van Croÿn albumin guasseista 1600-luvun vaiheesta. 1700-luvulla kirkkoa rakennettiin uudelleen, ja se varustettiin tornilla vuonna 1780. Kirkon laivan tasainen katto korvattiin holvikatolla vuonna 1844, ja vuonna 1877 kirkon vasemmalle puolelle lisättiin suorakaiteen muotoinen pyhälle Gangolfille omistettu kappeli. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Secteur pavé de Gruson -osuuden pituus on 1 100 metriä. Lisäksi osittain kunnan alueella kulkeva 2 100 metriä pitkä osuus tunnetaan nimillä Carrefour de l'Arbre. ==Lähteet== ==Aiheesta muualla== Luokka:Nordin kunnat
Hanøy

Hanøy on taajama Askøyn kunnassa Vestlandin läänissä Norjassa. Taajaman pinta- ala on 1,2 neliökilometriä ja asukasluku 884 vuonna 2023. ==Lähteet== Luokka:Askøy Luokka:Norjan taajamat
Ramsøy

Ramsøy on taajama Askøyn kunnassa Vestlandin läänissä Norjassa. Taajaman pinta-ala on 0,14 neliökilometriä ja asukasluku 222 vuonna 2023. ==Lähteet== Luokka:Askøy Luokka:Norjan taajamat
Davanger

Davanger on taajama Askøyn kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 735 vuonna 2023. Davangerissa toimi aiemmin säilyketehdas, mutta se lakkautettiin vuonna 2008, kun tuotanto siirrettiin Puolaan. ==Lähteet== Luokka:Askøy Luokka:Norjan taajamat
Christianssæde

Christianssæde on Lollandin kunnassa Tanskassa sijaitseva kartano. Se tunnetaan jo 1300-luvulta, jolloin sen nimi oli Tostorpe. Nykyisen nimensä se sai kenraalimajuri Christian Ditlev Reventlowin mukaan vuonna 1740. Barokkia edustavan päärakennuksen rakennutti Jens Juel 1600-luvun lopulla. Lastenkotina vuodesta 1952 käytetty rakennus paloi vuonna 1979, ja oli pitkään tyhjillään. Vuonna 2022 sitä alettiin kunnostaa hotelliksi ja juhlapaikaksi. Ferdinand Richardt - Parti fra herregården Christianssæde på Lolland - 1876.png|Christianssæde Ferdinand Richardtin maalauksessa vuodelta 1876. ==Lähteet== ==Aiheesta muualla== * Christiannsaede.dk Luokka:Tanskan kartanot Luokka:Barokin arkkitehtuuri Luokka:Lollandin kunta